Doložka zlučiteľnosti
právneho predpisu 
s právom Európskych spoločenstiev a právom Európskej únie 

1.	Predkladateľ právneho predpisu: vláda slovenskej republiky 
 
2.	Názov návrhu právneho predpisu: Návrh zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov 

3.	Problematika návrhu právneho predpisu:

a)	je upravená v práve Európskych spoločenstiev

-	primárnom

čl. 95, 98 a 157 Zmluvy o založení Európskeho spoločenstva 

-	sekundárnom

o Nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (Ú. v. EÚ L 93, 31.3.2006) v platnom znení, 
o Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (Ú. v. EÚ, L 39, 13.2.2008) v znení nariadenia Európskeho parlamentu a Rady (ES) č. 1334/2008 zo 16. decembra 2008 (Ú. v. EÚ L 354, 31.12.2008), 
o Nariadenie Rady (ES) č. 479/2008 z 29. apríla 2008 o spoločnej organizácii trhu s vínom, ktorým sa menia a dopĺňajú nariadenia (ES) č. 1493/1999, (ES) č. 1782/2003, (ES) č. 1290/2005, (ES) č. 3/2008 a zrušujú nariadenia (EHS) č. 2392/86 a (ES) č. 1493/1999 (Ú. v. EÚ, L 148, 6.6.2008) v platnom znení, 

b)	nie je upravená v práve Európskej únie

c)	je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

-rozsudok Súdneho dvora Európskych spoločenstiev vo veci C-321/94, C-322/94, C-323/94 a C-324/94 trestné konanie Cour de cassation - Francúzsko proti Jacques Pistre, Michele Barthes, Yves Milhau a Didier Oberti [1997] Zb. roz. ESD Strana I-02343, 
-rozsudok Súdneho dvora Európskych spoločenstiev vo veci C-87/97 Consorzio per la tutela del formaggio Gorgonzola proti Käserei Champignon Hofmeister GmbH & Co. KG a Eduard Bracharz GmbH. [1999] Zb. roz. ESD Strana I-01301, 
-rozsudok Súdneho dvora Európskych spoločenstiev vo veci C-129/97 a C-130/97 trestné konania Tribunal de grande instance de Dijon - Francúzsko proti Yvon Chiciak a Fromagerie Chiciak (C-129/97) a Jean-Pierre Fol (C-130/97) [1998] Zb. roz. ESD Strana I-03315, 
-rozsudok Súdneho dvora Európskych spoločenstiev vo veci C-66/00 trestné konanie Tribunale di Parma – Taliansko proti Dante Bigi [2002] Zb. roz. ESD Strana I-05917. 

4.	Záväzky Slovenskej republiky vo vzťahu k Európskym spoločenstvám a Európskej únii: 

a)	lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca

na základe čl. 38 ods. 6 Nariadenia Rady (ES) č. 479/2008 je Slovenská republika povinná prijať zákony, iné právne predpisy a správne opatrenia potrebné na dosiahnutie súladu s článkom 38 Nariadenia Rady (ES) č. 479/2008 do 1. augusta 2009, 

b)	informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení

v oblasti, ktorú upravuje predkladaný návrh zákona nebolo proti Slovenskej republike začaté konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení, 

c)	informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia

bezpredmetné. 

5.	Stupeň zlučiteľnosti návrhu právneho predpisu s právom Európskych spoločenstiev alebo právom Európskej únie:

Stupeň zlučiteľnosti - úplný 

6.	Gestor a spolupracujúce rezorty: 

Úrad priemyselného vlastníctva Slovenskej republiky